Vyf vas na Hammanskraal-geweld | Maroela Media
Vyf verdagtes is in hegtenis geneem in verband met die geweld in Hammanskraal, waartydens twee mense dood en talle beseer is.
Kapt. Tsekiso Mofokeng, polisiewoordvoerder, het aan Maroela Media gesê vier van die verdagtes word van openbare geweld en kwaadwillige saakbeskadiging aangekla, terwyl die vyfde verdagte van moord aangekla sal word. “Die situasie is kalm, maar polisiebeamptes is steeds in die gebied om dit te monitor.”
Twee mense is Maandag dood nadat die Tshwane-metroraad die Rooimiere en ŉ veiligheidsmaatskappy aangestel het om onwettige plakkershutte af te breek. Inwoners en beamptes het slaags geraak en die polisie is ontbied.
Inwoners het die polisie en werknemers van die maatskappy begin aanval, met klippe bestook en petrolbomme na hulle gegooi. Agt voertuie, wat vragmotors en busse insluit, is ook deur inwoners aan die brand gesteek en heeltemal verwoes. Minstens ses mense is beseer.
Kgosientso Ramokgopa, die Tshwane-burgemeester, het die voorval vroeër ten sterkste veroordeel en gesê die geweld wat uitbreek elke keer wanneer uitsettingsbevele uitgevoer word, is kommerwekkend.
Lees alle vorige berigte oor die Hammanskraal-geweld op Maroela Media.
Een van die mans wat Maandag (23 Mei 2016) in Hammanskraal doodgemaak is. Die foto is digitaal gemanipuleer weens die grafiese aard daarvan. Foto: Twitter
Polisiebeampte aan diens doodgeskiet
Geen opvoeding nie hulle sien hulle kom weg met alles en lag die regering uit hoogtyd dat daar iets aan gedoen word
5??????????????????? Rerig…..5 ????????????
Dis net die beging . Malema gaan die hele land laat brand